אלכסנדרוס ציוליס

אלכסנדרוס ציוליס (ביוונית: Αλέξανδρος Τζιόλης; נולד ב-13 בפברואר 1985 בקטריני שביוון) הוא כדורגלן יווני המשחק בעמדת הקשר האחורי בקבוצת אל פייחה ובנבחרת יוון.

קריירת מועדונים
ציוליס החל את הקריירה שלו בנוער של קבוצת אפולון ליטוקורו, שם שיחק עד 2002. פאניוניוס שלחה סקאוט לעקוב אחר ציוליס ולאחר שהרשים, עבר לקבוצה. בפאניוניוס שיחק 3 עונות, הופיע 61 פעמים והבקיע שלושה שערים. ב-2005 רכשה פנאתינאיקוס את ציוליס עבור 650,000 €.

בפנאתינייקוס שיחק כבלם לצידו של לוקאס וינטרה. בינואר 2009 הושאל לורדר ברמן.

ציוליס הושאל לברמן תמורת 1.6 מיליון יורו והוא השתכר 300,000 יורו לחודש למשך חצי שנה. הוא שיחק עם הקבוצה בעונת 2008/2009 בגביע אופ"א, וב-20 במאי 2009 שותף במהלך משחק הגמר מול שחטאר דונצק כשעלה כמחליף בדקה ה-103, לאחר ששחטאר הבקיעה את השער השני. בסיום המשחק הפסידה ברמן 2-1. ציוליס שותף גם בניצחון ורדר ברמן 0-1 מול באייר לברקוזן בגמר הגביע הגרמני וזה התואר הראשון בו זכה. בשנת 2010 עבר לקבוצת סיינה והושאל לקבוצת ראסינג סנטנדר.

בשנת 2012 חתם בקבוצת מונקו והושאל לקבוצת אפואל ניקוסיה, בה שיחק ברוב משחקי הליגה וזכה עמה באליפות.

בשנת 2013 עבר לקבוצת פאוק סלוניקי והושאל לקבוצת קייסריספור מטורקיה.

ב-30 בינואר 2017 חתם בהארט אוף מידלות'יאן הסקוטית.

ב-4 באוגוסט 2017 חתם באל פאייחה מליגת העל הסעודית.

קריירה בינלאומית
אחרי שרשם 12 הופעות בנבחרת הצעירה עלה לנבחרת הבוגרת ואת הופעתו הראשונה ביצע ב-21 בינואר 2006.
ביורו 2008 שיחק משחק אחד בו הפסידה יוון 2-1 מול  ולא עלתה משלב הבתים. במונדיאל 2010 פתח בכל משחקי הנבחרת ששוב לא עלתה משלב הבתים. לאחר מכן החליט מאמן הנבחרת, פרננדו סנטוש להדיח אותו והוא לא נכלל בסגל למשחקי יורו 2012. בעקבות הופעותיו הטובות במשחקי פאוק סלוניקי וקייסריספור, הוא הוחזר לסגל הנבחרת שהגיעה לשלב שמינית הגמר.

קישורים חיצוניים

הערות שוליים

כדורגלנים יוונים
קשרי כדורגל יוונים
כדורגלני פאניוניוס
כדורגלני פנאתינאיקוס
כדורגלני ורדר ברמן
כדורגלני סיינה
כדורגלני ראסינג סנטנדר
כדורגלני מונקו
כדורגלני אפואל ניקוסיה
כדורגלני פאוק סלוניקי
כדורגלני קייסריספור
כדורגלני הארטס
כדורגלני אל-פייחה
כדורגלני נבחרת יוון
כדורגלני יורו 2008
כדורגלני מונדיאל 2010
כדורגלני מונדיאל 2014
ספורטאים יוונים באיטליה
ספורטאים יוונים בספרד
ספורטאים זרים בצרפת
ספורטאים זרים בקפריסין
ספורטאים זרים בטורקיה
ספורטאים זרים בסקוטלנד
ספורטאים זרים בערב הסעודית
יוונים שנולדו ב-1985